LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO

2005 M. BALANDŽIO 27 D. ĮSAKYMO NR. V-304 „DĖL BRANGIŲJŲ TYRIMŲ IR PROCEDŪRŲ IŠLAIDŲ APMOKĖJIMO TVARKOS APRAŠO PATVIRTINIMO“ PAKEITIMO

2025 m. vasario 24 d. Nr. V-138

Vilnius

1. Pakeičiu Brangiųjų tyrimų ir procedūrų išlaidų apmokėjimo tvarkos aprašą, patvirtintą Lietuvos Respublikos sveikatos apsaugos ministro 2005 m. balandžio 27 d. įsakymu Nr. V-304 „Dėl Brangiųjų tyrimų ir procedūrų išlaidų apmokėjimo tvarkos aprašo patvirtinimo“, ir 11 punkto lentelę papildau 1.13.6 papunkčiu:

„1.13.6.	Naviko genetikos tyrimai:
1.13.6.1	Naviko molekulinės genetikos tyrimas DNR sekoskaitos metodu	Atliekamas vadovaujantis Ligų ir sveikatos būklių, kurioms esant atliekamas Privalomojo sveikatos draudimo fondo biudžeto lėšomis apmokamas naviko molekulinės genetikos tyrimas DNR sekoskaitos metodu, sąrašu ir minimalių šio tyrimo skyrimo ir atlikimo reikalavimų aprašu, patvirtintu Lietuvos Respublikos sveikatos apsaugos ministro 2024 m. spalio 31 d. įsakymu Nr. V-1058 „Dėl ligų ir sveikatos būklių, kurioms esant atliekami Privalomojo sveikatos draudimo fondo biudžeto lėšomis apmokami naviko genetikos tyrimai, sąrašų ir minimalių šių tyrimų skyrimo ir atlikimo reikalavimų aprašų patvirtinimo“ (toliau – Įsakymas Nr. V-1058)
1.13.6.2	Naviko molekulinio kariotipavimo tyrimas	Atliekamas vadovaujantis Ligų ir sveikatos būklių, kurioms esant atliekamas Privalomojo sveikatos draudimo fondo biudžeto lėšomis apmokamas naviko molekulinio kariotipavimo tyrimas, sąrašu ir minimalių šio tyrimo skyrimo ir atlikimo reikalavimų aprašu, patvirtintu Įsakymu Nr. V-1058
1.13.6.3	Naviko genomo metilinimo tyrimas	Atliekamas vadovaujantis Ligų ir sveikatos būklių, kurioms esant atliekamas Privalomojo sveikatos draudimo fondo biudžeto lėšomis apmokamas naviko genomo metilinimo tyrimas, sąrašu ir minimalių šio tyrimo skyrimo ir atlikimo reikalavimų aprašu, patvirtintu Įsakymu Nr. V-1058“.

2. Nustatau, kad šis įsakymas taikomas atsiskaitant už šio įsakymo 1 punkte nurodytus brangiuosius tyrimus, atliekamus nuo 2025 m. vasario 1 d.

Sveikatos apsaugos ministrė	Marija Jakubauskienė